als_Latn dik_Latn sag_Latn
Rubrika zbavitëse në emisionin “Kjo javë” të gazetares Nisida Tufa në News24 ka sjellë të tjera momente pikante nga jeta politike në vend përgjatë javës që lamë pas. Rubrika hapet me kreun e PD-së Lulzim Basha që tundet ndërsa flet në ‘çadrën e lirisë’.
Më pas kreu i Komisionit të Ekonomisë, Erion Braçe që me sa duket nuk e lë të qetë çadra dhe kapet me zv/ministrin e Ekonomisë, Ervin Metet që me sa duket se kishte bërë punën e tij mirë. “Për ça jam unë këtu, ça jam? Çadra jam? Çadra jam unë këtu që të dëgjoj të bëjnë humor”, – e pyet Braçe, zv/ministrin raporton “BalkanWeb”.
Videoja vazhdon me debatin e fortë në parlament mes kreut të LIBRA-s, Ben Blushi dhe Kryeministrit Edi Rama që mori në mbrojtje ministren e Arsimit, Lindita Nikolla. Pavarësisht se në të shumtën e herëve, Rama shfaqet indiferent ndaj akuzave të Blushit, këtë herë kryeministri është vënë në siklet dhe kruan kokën. Për pak minuta debat, fjala ‘turp’ mes treshes Blushi-Nikolla-Rama përsëritet disa herë.
E ky debat ngërthen edhe deputetin Braçe, të cilit i del nga goja një ‘kulmi’ pas gjithë atyre replikave të ashpra në parlament.
Ndërsa Nikolla kërkon të marrë fjalën, Rama i thotë ‘rri aty’ ministres ndërsa i kërkon Blushit të largohet nga foltorja.
als_Latn als_Latn als_Latn als_Latn als_Latn